**Samkjøpsavtale**

**for**

**Kjøp av sykkelverkstedtjenester**

mellom

OSLO KOMMUNE V/UTVIKLINGS- OG KOMPETANSEETATEN

(«Oppdragsgiver»)

Organisasjonsnummer: 971 183 675

og

Norgård Sport AS

(«Leverandør»)

Organisasjonsnr./Personnr. 923 950 591

Saksnummer: 22/337

# Generelt om samkjøpsavtalen

Samkjøpsavtalen fastsetter vilkårene for alle kommunens virksomheter sine kjøp av tjenester for sykkelverkstedtjenester i angitt periode. Avtalen er ikke-eksklusiv og ikke bindende for Oppdragsgiver. Oslo kommunes respektive virksomheter vil oppfordres til å avrope på inngåtte samkjøpsavtale, og Leverandøren forplikter seg til å levere i henhold til denne.

For denne kontrakten gjelder Standard kontraktsvilkår for Oslo kommunes kjøp av håndverkertjenester (heretter kalt standardvilkårene) med de endringer og suppleringer som følger av denne kontrakten.

DEFINISJONER:

1. Oppdragsgiver: Oslo kommune, Utviklings- og kompetanseetaten v/ avdeling for innkjøpstjenester.
2. Leverandør: Norgård Sport AS
3. Bestiller: Oslo kommunes virksomheter
4. Avrop: Bestillers kjøp på de vilkår som fremgår av denne samkjøpsavtale.

# Samkjøpsavtalens varighet

Partenes rettigheter og plikter etter avtalen løper i 2 år fra kontraktinngåelse. Oppdragsgiver har opsjon på forlengelse av avtalen for inntil 1 + 1 år på uendrede vilkår. Oppdragsgiver skal senest 3 mnd. før utløpet av avtalen gi Leverandør skriftlig melding om opsjon vil bli utløst.

# Partenes representanter (standardvilkårene pkt. 2)

For Oppdragsgiver: For Leverandør:

Navn Oscar Brito Navn Kristoffer Skribeland

Adresse Grensesvingen 6, 0663, Oslo Adresse Løxaveien 19, 1351 Rud

Telefon 40621675 Telefon 41640586

E-post [oscar.brito@uke.oslo.kommune.no](mailto:oscar.brito@uke.oslo.kommune.no) E-post kristoffer@birk.no

# Kontraktens omfang

Avtalen skal bidra til å sikre lengre levetid på eksisterende sykler gjennom å dekke kommunens behov for vedlikehold, reparasjon og lignende av sykler. Avtalen omfatter alle kommunens sykler, herunder for eksempel personsykler, lastesykler, el-sykler m.m.

Oslo kommune består av 54 virksomheter og har et desentralisert behov for reparasjon av sykler innenfor kommunegrensene. UKE vil derfor inngå kontrakt med sykkelverksteder i ulike deler av Oslo for å dekke det lokale behovet. Det vil inngås kontrakt med leverandør for Oslo nord, Oslo vest og Oslo øst. Samme leverandør kan tildeles kontrakt for flere områder dersom den har lokasjoner som hører hjemme i ulike områder.

# Underleverandører

*(Fylles ut dersom det avtales hvilke underleverandører Leverandøren skal benytte)*

Følgende underleverandører er avtalt benyttet og godkjent av Oppdragsgiver:

..................................................................…… Org.nr./Personnr. ………….

…………............................................................ Org.nr./Personnr. ………….

........................................................................ Org.nr./Personnr. ………….

# Forsikring (standardvilkårene pkt. 4.9)

For Kontrakten gjelder følgende forsikringer:

...........................................................................……………………………………

...........................................................................……………………………………

# Oppdragets fremdrift (standardvilkårene pkt. 7)

## Oppstart

Arbeid som blir bestilt må påbegynnes snarest, og senest innen to uker dersom ikke annet blir skriftlig avtalt.

Med mindre annet er avtalt ved bestilling av det enkelte oppdrag i rammeavtalen, skal oppdraget gjennomføres med rimelig fremdrift og uten unødvendige avbrudd.

## Ferdigstillelse (standardvilkårene pkt. 7.2)

Utgår.

# Garanti/reklamasjon

## Utvidet garanti

*(Fylles ut dersom Leverandørens gir en utvidet garanti)*

For Leverandørens garantiansvar gjelder følgende:

.....................................................................................………………………………..

.....................................................................................………………………………..

# Dagmulktsatser (standardvilkårene pkt. 12.6)

Utgår.

# Pris (standardvilkårene pkt. 10)

## Pris for oppdraget

Det enkelte oppdrag skal leveres i henhold til de avtalte priser som følger av Leverandørens tilbud.

## Regulering av prisen (standardvilkårene pkt. 10.2)

*(Fylles ut dersom fastpris, time- eller kostnadssatser skal være gjenstand for regulering)*

Pkt. 10.2 i standardvilkårene utgår og erstattes av følgende bestemmelse:

“Kontraktsprisene som endres i henhold til indeksregulering kan endres i henhold Statistisk sentralbyrås konsumprisindeks (hovedindeks), begrenset oppad til et beløp som tilsvarer økningen i indeksen.

Partene kan først anmode om indeksregulering av kontraktsprisene 12 måneder etter kontraktsignering. Første gang med utgangspunkt i indeksen for måneden for endelig tilbudsfrist. Øvrige indeksreguleringer kan deretter anmodes endret tidligst 12 måneder etter siste indeksregulering.”

# Krav til faktura

På faktura skal alle priser spesifiseres som i prislisten, samt inneholde veiledende pris.

Leverandør skal fakturere med e-faktura i standarden elektronisk handelsformat (EHF).

Alle fakturaer skal merkes med bestillings- eller ressursnummer og sendes til følgende adresse:

**Virksomhetens navn**

**v/ Oslo kommune Fakturasentral**

**Postboks 6532 Etterstad**

**0606 Oslo**

Kun korrekt utfylte fakturaer utløser betalingsplikt. 

Faktura/xml må inneholde følgende:

* Leverandørens navn
* Leverandørens organisasjonsnummer
* For leverandører registret i MVA-registeret, skal organisasjonsnummer etterfølges av bokstavene MVA.
* Bankkontonummer
* Fakturanummer (unikt for leverandøren)
* Fakturadato
* Forfallsdato
* Leveringssted
* Leveringsdato
* Fakturamottaker
* Virksomhetens navn, ikke enhetens som barnehage eller skole
* Virksomhetens organisasjonsnummer, ikke enhetens
* Referanse - ressursnummer eller ordrenummer
* Varelinjetekst, spesifikasjon av ytelsen/varen
* Fakturabeløp eksklusiv mva.
* Mva. spesifisert beløp. Spesifiseres på de forskjellige mva-satsene.
* Fakturabeløp inkludert mva.

Det kan i løpet av avtaleperioden komme nye krav til innhold i faktura, f.eks. avtalenummer.

# Statistikk og informasjon

Leverandør skal oversende statistikker/rapporter til Oppdragsgiver. Leverandør skal uoppfordret levere statistikker/rapporter til Oppdragsgiver tertialvis og innen den 15. januar, 15. mai og 15. september hvert år i kontraktsperioden.

Statistikken skal leveres på elektronisk MS Excel format. Statistikken skal inneholde:

* Oppdatert oversikt over leveringssteder med totalt kjøp og totalt antall fakturaer i perioden
* Omsetning av produkter (beløp og antall)
* Leveringstid per bestilling
* Responstid på service
* Statistikken skal være fordelt på måneder og tertial

Leverandør skal også kunne levere annen statistikk som Oppdragsgiver har behov for og som har sammenheng med kontraktens art, dersom Oppdragsgiver ber om dette og det ikke medfører vesentlig ulempe for Leverandør. All statistikkutarbeidelse og oversendelse skal være kostnadsfri for Oppdragsgiver.

# Miljøbestemmelser

Leverandør garanterer at han i hele kontraktsperioden oppfyller avtalens miljøkrav, samt den til enhver tid gjeldende miljølovgivning. Tilsvarende bestemmelse gjelder for eventuelle underleverandører.

Leverandør skal arbeide aktivt for å minske miljøbelastningen ved oppfyllelse av avtalen.

Leverandør forplikter seg til enhver tid å ha en returordning i henhold til gjeldende offentlige bestemmelser og forskrifter.

# Oslo kommunes seriøsitetsbestemmelser

Standard kontraktsvilkår pkt. 5 “Oslo kommunes seriøsitetsbestemmelser” utgår og erstattes med følgende bestemmelser:

## Krav om respekt for grunnleggende menneskerettigheter, grunnleggende arbeidstakerrettigheter og folkerettslige forpliktelser

Leverandøren og eventuelle underleverandører som medvirker til oppfyllelse av denne kontrakten skal respektere grunnleggende menneskerettigheter, grunnleggende arbeidstakerrettigheter og folkerettslige forpliktelser.

Varer som omfattes av denne kontrakten skal være fremstilt under forhold som er i overenstemmelse med kravene angitt nedenfor. Kravene gjelder i Leverandørens egen virksomhet og i alle ledd i leverandørkjeden, fra råvarestadiet til ferdig produkt, inkludert distribusjon og transport. Alle avtaler Leverandøren inngår som direkte medvirker til oppfyllelse av denne kontrakten, skal inneholde tilsvarende bestemmelser.

Kravene omfatter blant annet:

* FNs menneskerettigheter og folkerettslige forpliktelser
* ILOs kjernekonvensjoner:
  + Forbud mot tvangsarbeid/slavearbeid (ILO konvensjon nr. 29 og 105)
  + Retten til fagorganisering og kollektive forhandlinger (ILO konvensjon nr. 87 og 98. Der hvor konvensjon nr. 87 og 98 er begrenset ved nasjonal lov skal arbeidsgiveren legge til rette for, og ikke hindre, alternative mekanismer for fri og uavhengig organisering og forhandling)
  + Forbud mot barnearbeid (FNs barnekonvensjon art. 32, ILO konvensjon nr. 138 og 182)
  + Forbud mot diskriminering (ILO konvensjon nr. 100 og 111)

Kravene angir minimumsstandarder. Der hvor internasjonale konvensjoner og nasjonale lover og regler regulerer samme tema, skal den høyeste standarden legges til grunn.

Dersom Leverandøren blir kjent med forhold i leverandørkjeden som er i strid med kravene, skal Leverandøren informere Oppdragsgiver om dette uten ugrunnet opphold.

Ved brudd på en eller flere plikter etter denne bestemmelsen skal leverandøren rette forholdet umiddelbart eller bidra til at eventuelle underleverandører retter forholdet hos seg.

Ved brudd på plikter etter denne bestemmelsen kan Oppdragsgiver stanse arbeidene eller heve kontrakten for Leverandørens regning og risiko. Leverandørens forsinkelse som følge av stansing gir Oppdragsgiver rett på eventuell dagmulkt i tråd med kontraktens bestemmelser om forsinket levering.

Dersom Oppdragsgiver hever kontrakten med Leverandøren, kan Oppdragsgiver kreve å få tiltransportert Leverandørens kontrakter med underleverandører.

Dersom bruddet har skjedd i underleverandørleddet (herunder bemanningsselskaper), kan Oppdragsgiver kreve at Leverandøren skifter ut underleverandøren.

Alle avtaler Leverandøren inngår som direkte medvirker til oppfyllelse av denne kontrakten, skal inneholde tilsvarende bestemmelser. Leverandøren skal gjennomføre nødvendig kontroll hos sine underleverandører for å påse at plikten overholdes.

## Krav om yrkesmessig integritet inkludert åpenhet om eierstrukturer, selskaps- og eierhistorikk og regnskap

Leverandører og eventuelle underleverandører skal opptre med yrkesmessig integritet og være åpen om selskapets eierstrukturer, selskaps- og eierhistorikk og regnskapsføring. Leverandøren plikter på forespørsel å oppgi informasjon om ovennevnte forhold.

## Krav om utbetaling av lønn og annen godtgjørelse direkte til medvirkende arbeiders bankkonto

Lønn, vederlag og annen godtgjørelse til arbeidere som direkte medvirker til oppfyllelse av denne kontrakten skal utbetales til den enkeltes bankkonto.

Ved brudd på denne bestemmelsen har Oppdragsgiver under enhver omstendighet rett til å ilegge et forholdsmessig gebyr eller forholdsmessig avkorte vederlaget til leverandøren med et beløp på inntil 1 prosent av kontraktssummen. Gebyret som ilegges eller beløpet som avkortes, skal uansett ikke være mindre enn kr 750 per person per brudd.

Alle avtaler Leverandøren inngår som direkte medvirker til oppfyllelse av denne kontrakten, skal inneholde tilsvarende bestemmelser.

## Forbud mot kontant betaling for kjøp som skjer i forbindelse med oppfyllelse av kontrakten

*All betaling Leverandøren foretar i forbindelse med utførelsen av kontraktarbeid for Oslo* kommune skal betales med elektronisk betalingsmiddel.

Ved brudd på denne bestemmelsen har Oppdragsgiver under enhver omstendighet rett til å ilegge et forholdsmessig gebyr eller forholdsmessig avkorte vederlaget til leverandøren med et beløp på inntil 1 prosent av kontraktssummen. Gebyret som ilegges eller beløpet som avkortes, skal uansett ikke være mindre enn kr 750 per brudd.

Alle avtaler Leverandøren inngår som direkte medvirker til oppfyllelse av denne kontrakten, skal inneholde tilsvarende bestemmelser.

## Krav til lønns- og arbeidsvilkår

Medvirkende arbeiders lønns- og arbeidsvilkår skal ikke være dårligere enn det som følger av den til enhver tid gjeldende arbeidsmiljølovgivning.

Med lønns- og arbeidsvilkår menes bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji.

På områder som er dekket av forskrift om allmenngjort tariffavtale skal medvirkende arbeiders lønns- og arbeidsvilkår ikke være dårligere enn

allmenngjøringsforskriften for den aktuelle bransje.

På områder som ikke er dekket av forskrift om allmenngjort tariffavtale, skal medvirkende arbeiders lønns- og arbeidsvilkår ikke være dårligere enn gjeldende landsomfattende tariffavtale for den aktuelle bransje.

På arbeidsområder som ikke er dekket av allmenngjøringsforskrifter eller landsdekkende tariffavtaler, skal Leverandøren se hen til lokale tariffavtaler på samme arbeidsområde og fastsette lønns- og arbeidsvilkår som ikke er dårligere enn disse.

Der det ikke finnes lokale avtaler, skal Leverandøren se hen til allmenngjorte eller landsdekkende tariffavtaler for lignende arbeidsområder og fastsette lønns- og arbeidsvilkår som ikke er dårligere enn disse.

Der det ikke finnes allmenngjorte eller landsdekkende tariffavtaler for lignende arbeidsområder, skal medvirkende arbeiders lønns- og arbeidsvilkårene ikke være vesentlig dårligere enn det som er normalt i yrket og som det er naturlig å sammenligne med.

Der Leverandøren eller underleverandøren tilbyr innkvartering for medvirkende arbeider, skal Leverandøren på forespørsel dokumentere at boliglokalene er forsvarlig utformet, innredet og vedlikeholdt i tråd med arbeidsmiljøloven eller tariffavtaler der disse stiller høyere krav til innkvarteringen. Kravene til innkvarteringen knytter seg blant annet til boligens størrelse, hvor mange som deler kjøkken og bad, innredning og brannsikkerhet.

Leverandøren skal på forespørsel dokumentere betaling for kostnader knyttet til kost, losji og reise der arbeideren har rett til slik utgiftsdekning.

Leverandør plikter på forespørsel å dokumentere oppfyllelse av krav til lønns- og arbeidsvilkår overfor egen arbeider og arbeider hos eventuelle underleverandører som direkte medvirker til oppfyllelse av kontrakten. Dokumentasjonen inkluderer blant annet kopi av arbeidsavtale, lønnsslipp, timelister og arbeidsgiverens bankutskrift. Dokumentasjonen skal være på personnivå og det skal fremgå hvem den gjelder.

Ved brudd på en eller flere plikter etter denne bestemmelsen skal leverandøren rette forholdet umiddelbart. Oppdragsgiver har rett til å holde tilbake et beløp tilsvarende ca. to ganger innsparingen for arbeidsgiveren frem til forholdet er rettet.

Ved brudd på én eller flere plikter etter denne bestemmelsen har Oppdragsgiver under enhver omstendighet rett til å ilegge et forholdsmessig gebyr eller forholdsmessig avkorte vederlaget til leverandøren med et beløp på inntil 1 prosent av kontraktssummen. Gebyret som ilegges eller beløpet som avkortes, skal uansett ikke være mindre enn kr 1500 per person per brudd.

Ved vurderingen av hva som er forholdsmessig, skal det særlig legges vekt på bruddets alvorlighetsgrad, omfang, varighet og betydning for Oppdragsgiver, herunder betydningen for Oppdragsgivers omdømme.

Ved brudd på plikter etter denne bestemmelsen som er av ikke-ubetydelig karakter kan Oppdragsgiver stanse arbeidene for Leverandørens regning og risiko. Leverandørens forsinkelse som følge av stansing gir Oppdragsgiver rett på eventuell dagmulkt i tråd med kontraktens bestemmelser om forsinket levering.

Ved vesentlig mislighold av ovennevnte plikter kan Oppdragsgiver heve avtalen, selv om Leverandøren retter forholdene. Dersom Oppdragsgiver hever kontrakten med Leverandøren, kan Oppdragsgiver kreve å få tiltransportert Leverandørens kontrakter med underleverandører.

Dersom brudd av ikke-ubetydelig karakter har skjedd i underleverandørleddet (herunder bemanningsselskaper), kan Oppdragsgiver kreve at Leverandøren skifter ut underleverandøren(e).

Alle avtaler Leverandøren inngår som direkte medvirker til oppfyllelse av denne kontrakten, skal inneholde tilsvarende bestemmelser. Leverandøren skal gjennomføre nødvendig kontroll hos sine underleverandører for å påse at plikten overholdes.

## Oppdragsgivers rett til å gjennomføre revisjon og stedlig kontroll

Oslo kommune, eller tredjepart engasjert av Oslo kommune (heretter Oslo kommune), kan gjennomføre leverandørrevisjoner og innhente all dokumentasjon som anses nødvendig for å verifisere at kontraktens krav og lovkrav er oppfylt. Revisjonen kan gjennomføres i perioden fra kontraktsinngåelse til seks måneder etter at sluttfaktura er betalt. Leverandøren kan motsette seg at en direkte konkurrent av Leverandøren blir oppnevnt som tredjepart.

Revisjon kan omfatte undersøkelser, innhenting av dokumentasjon og stedlig kontroll både hos Leverandøren og eventuelle underleverandører, på steder der kontraktsarbeidet utføres og i boliger som leverandøren har tilbudt medvirkende arbeider.

Leverandøren skal vederlagsfritt stille nødvendige ressurser og etterspurt dokumentasjon til disposisjon for Oslo kommunes kontroll. Dokumentasjonen skal oversendes Oslo kommune. Medvirknings- og dokumentasjonsplikten omfatter også underleverandører.

Oppdragsgiver har rett til å samarbeide med andre offentlige oppdragsgivere og samarbeidspartnere i oppfølgingen av seriøsitetsbestemmelser samt dele relevant informasjon og dokumentasjon fra oppfølgingen, innenfor lovverkets rammer. Oppdragsgiver vil sikre at informasjonen deles på forsvarlig måte.

Ved brudd på plikter etter denne bestemmelsen kan Oppdragsgiver ilegge en dagmulkt på kr 1500 per hverdag til forholdet er rettet.

Alle avtaler Leverandøren inngår som direkte medvirker til oppfyllelse av denne kontrakten, skal inneholde tilsvarende bestemmelser.

## Krav om oppfyllelse av skatte- og avgiftsforpliktelser

Leverandøren og eventuelle underleverandører skal til enhver tid oppfylle sine forpliktelser til å betale skatter og avgifter. Leverandøren er ansvarlig for å dokumentere at underleverandører oppfyller sine skatte- og avgiftsforpliktelser.

Oppdragsgiver kan til enhver tid kreve fremleggelse av attest for skatt- og merverdiavgift som ikke er eldre enn 6 måneder og foreta kontroll av Leverandørens og eventuelle underleverandørers oppfyllelse av forpliktelser til å betale skatter og/eller avgifter. Fra underleverandører med forretningsadresse i andre EØS-land enn Norge, skal det innhentes tilsvarende attest. Attestene skal til enhver tid finnes lett tilgjengelig for Oppdragsgiver.

Ved brudd på ovennevnte plikter skal leverandør og eventuell underleverandør retter forholdet. Oppdragsgiver kan kreve at forholdet er rettet før leverandøren eller eventuelle underleverandør påbegynner sitt kontraktsarbeid. Oppdragiver kan ilegge en dagmulkt på kr 1500 per hverdag frem til forholdet er rettet.

Ved vesentlig mislighold av ovennevnte plikter både hos leverandør og eventuelle underleverandører kan Oppdragsgiver stanse arbeidet til forholdet er rettet eller heve avtalen. Utskiftning av underleverandører skal skjer for leverandørens regning og risiko, og Oppdragsgiver kan heve avtalen med Leverandøren dersom underleverandør ikke blir skiftet ut innen fastsatt frist.

Retten til å kreve forholdet rettet eller heve gjelder ikke dersom kravet formelt er bestridt overfor kompetent myndighet og Leverandøren kan sannsynliggjøre overfor Oppdragsgiver at kravet ikke er berettiget.

Alle avtaler Leverandøren inngår som direkte medvirker til oppfyllelse på arbeid under denne kontrakten, skal inneholde tilsvarende bestemmelser.

## Konsekvenser ved brudd på konkurranselovgivningen

Dersom det er klar sannsynlighetsovervekt for at Leverandøren har brutt konkurranselovens § 10 om konkurransebegrensende avtaler mellom foretak eller § 11 om utilbørlig utnyttelse av dominerende stilling​, eller tilsvarende bestemmelser, kan Oppdragsgiver heve kontrakten dersom dette er forholdsmessig. Dersom Oppdragsgiver hever kontrakten med Leverandøren, kan Oppdragsgiver kreve å få tiltransportert Leverandørens kontrakter med underleverandører.

Dersom det er klar sannsynlighetsovervekt for at bruddet har skjedd i underleverandørleddet (herunder bemanningsselskaper), kan Oppdragsgiver kreve at Leverandøren skifter ut underleverandører for Leverandørens regning og risiko. Retten til å kreve utskifting gjelder ikke dersom kravet er formelt bestridt overfor kompetent myndighet og Leverandøren kan sannsynliggjøre overfor Oppdragsgiver at kravet mot underleverandøren ikke er berettiget. Dersom Leverandøren ikke skifter ut underleverandøren som den er forpliktet til å skifte ut, kan Oppdragsgiver heve avtalen.

Før heving eller utskiftning av underleverandør, skal Oppdragiver vurdere den tid som er gått siden bruddet på konkurranselovens §§ 10 og 11 ble begått, hvilke self-cleaning-tiltak som er iverksatt fra Leverandørens eller underleverandørens side og eventuelt andre momenter som kan ha betydning for vurderingen av om hevingen eller utskiftningen av underleverandør er forholdsmessig. Dersom bruddet på konkurranselovgivningen direkte har rammet eller berørt Oslo kommune, vil heving alltid anses å være forholdsmessig.

Alle avtaler Leverandøren inngår som direkte medvirker til oppfyllelse på denne kontrakten, skal inneholde tilsvarende bestemmelser.

## Konsekvenser for senere konkurranser ved mislighold av kontraktsforpliktelser

Brudd på bestemmelsene i denne kontrakten vil bli nedtegnet og kan få betydning i senere konkurranser, enten i kvalifikasjons- eller tildelingsomgangen, i overensstemmelse med regelverket for offentlige anskaffelser.

## Krav om forhåndsgodkjenning av underleverandører

Alle underleverandører, herunder arbeidere fra bemanningsforetak, skal skriftlig forhåndsgodkjennes av Oppdragsgiver før underleverandøren kan starte arbeidet. Oppdragsgiver skal vurdere forespørselen innen rimelig tid og kan bare nekte godkjenning der det er saklig grunn. Det samme gjelder for utskifting av underleverandører i kontraktsperioden. Oppdragsgivers godkjenning endrer ikke Leverandørens forpliktelser overfor Oppdragsgiver.

I forbindelse med godkjennelse av en underleverandør skal Leverandøren ha innhentet skatteattest for underleverandøren.

Leverandøren skal til enhver tid kunne dokumentere at underleverandører oppfyller kontraktens bestemmelser.

Leverandøren skal for egen regning og risiko bortvise personer som ikke er forhåndsgodkjent av Oppdragsgiver.

Ved brudd på en eller flere plikter etter denne bestemmelsen har Oppdragsgiver under enhver omstendighet rett til å ilegge et forholdsmessig gebyr eller forholdsmessig avkorte vederlaget til leverandøren med et beløp på inntil 1 prosent av kontraktssummen. Gebyret som ilegges eller beløpet som avkortes, skal uansett ikke være mindre enn kr 1500 per person per brudd. Ved vurderingen av hva som er forholdsmessig, skal det særlig legges vekt på bruddets alvorlighetsgrad, omfang, varighet og betydning for Oppdragsgiver, herunder betydningen for Oppdragsgivers omdømme.

Ved vesentlig mislighold av bestemmelsens plikter kan Oppdragsgiver, med rimelig varsel, stanse arbeidene for Leverandørens regning og risiko, eller heve kontrakten.

Dersom Oppdragsgiver hever kontrakten med Leverandøren, kan Oppdragsgiver kreve å få tiltransportert Leverandørens kontrakter med underleverandører.

## Krav om begrensning i antall ledd underleverandører i vertikal kjede

Leverandøren kan maksimalt benytte ett ledd underleverandører i vertikal kjede.

Personell fra bemanningsforetak regnes som ett ledd. Oppdragsgiver kan godta flere ledd dersom det på grunn av uforutsette omstendigheter gjør det nødvendig for å få gjennomført kontraktsarbeidene.

Leverandøren skal for egen regning og risiko bortvise personer som ikke er godkjent av Oppdragsgiver.

Ved brudd på en eller flere plikter etter denne bestemmelsen har Oppdragsgiver rett til å ilegge et forholdsmessig gebyr eller forholdsmessig avkorte vederlaget til leverandøren med et beløp på inntil 1 prosent av kontraktssummen. Gebyret som ilegges eller beløpet som avkortes, skal uansett ikke være mindre enn kr 1500 per person per brudd. Ved vurderingen av hva som er forholdsmessig, skal det særlig legges vekt på bruddets alvorlighetsgrad, omfang, varighet og betydning for Oppdragsgiver, herunder betydningen for Oppdragsgivers omdømme.

Ved vesentlig mislighold av ovennevnte plikter, eller der det er klart at slikt mislighold vil inntreffe, kan Oppdragsgiver, med rimelig varsel, stanse arbeidene for Leverandørens regning og risiko, eller heve kontrakten. Dersom Oppdragsgiver hever kontrakten med Leverandøren, kan Oppdragsgiver kreve å få tiltransportert til seg Leverandørens kontrakter med underleverandører.

Alle avtaler Leverandøren inngår for utføring av arbeid under denne kontrakten skal inneholde tilsvarende bestemmelser.

## Krav om dokumentasjon for yrkesskadeforsikring

Alle arbeidere som utfører kontraktsarbeid i Norge, skal være dekket av yrkesskadeforsikring, jf. lov om yrkesskadeforsikring. Leverandør skal før kontraktsoppstart, og senere på forespørsel, levere dokumentasjon på at kravet er oppfylt for arbeidere som direkte medvirker til oppfyllelsen av denne kontrakten. Dersom leverandøren kan påberope seg en unntaksbestemmelse i lov om yrkesskadeforsikring, skal dette også dokumenteres før kontraktsoppstart og i kontraktsperioden på forespørsel.

Selvstendig næringsdrivende, som ikke er dekket av lov om yrkesskadeforsikring, anmodes om å tegne frivillig yrkesskadetrygd i NAV.

Ved brudd på bestemmelsen kan Oppdragsgiver stanse arbeidene til forholdet er rettet eller heve avtalen. Dersom Oppdragsgiver hever kontrakten med Leverandøren, kan Oppdragsgiver kreve å få tiltransportert seg Leverandørens kontrakter med underleverandører.

Dersom bruddet har skjedd i underleverandørleddet (herunder bemanningsselskap), kan Oppdragsgiver kreve at Leverandøren skifter ut underleverandører for Leverandørens regning og risiko.

Brudd på bestemmelsen kan påberopes som grunnlag for erstatning overfor Leverandøren av både Oppdragsgiver og den enkelte ansatte.

Alle avtaler Leverandøren inngår som direkte medvirker til oppfyllelse eller utførelse av arbeid under denne kontrakten, skal inneholde tilsvarende bestemmelser. eller utførelse av arbeid under denne kontrakten, skal inneholde tilsvarende bestemmelser.

## Krav om dokumentasjon for obligatorisk pensjonsordning

Leverandøren skal på forespørsel dokumentere at alle arbeidere som utfører arbeid under denne kontrakten og som faller inn under en obligatorisk pensjonsordning, er innmeldt i en slik ordning.

## Leverandørens informasjonsplikt

Leverandøren skal på forespørsel dokumentere at alle arbeidere som skal utføre arbeid under denne kontrakten er gjort kjent med sine rettigheter i henhold til norsk arbeidslovgivning, samt rettigheter som ligger i denne kontrakten. Opplysningene/informasjonen skal gis til den medvirkende arbeideren før oppstart av kontraktsarbeidet.

# Oppsigelse

Kontrakten kan ensidig sies opp av begge parter med tre måneders skriftlig varsel.

# Avrop

Oppdrag vil tildeles valgte leverandører per sone. Dersom denne leverandøren ikke har kapasitet eller ikke kan bekrefte oppdrag innen en avtalt responstid, vil det være mulig å kontakte leverandører i de andre sonene.

# Endringer i Standard kontraktsvilkår

Pkt. 3.2 “Møter og befaringer” i standardvilkårene utgår.

Pkt. 9 “Fristforlengelse og forsering” i standardvilkårene utgår.

**Nytt pkt. 4.10 «Redusere miljøbelastning fra tjenesten»**

Leverandør skal arbeide aktivt for å redusere miljøbelastningen ved oppfyllelse av avtalen, og samarbeide med oppdragsgiver om dette. Leverandør skal i hele kontraktsperioden oppfylle avtalens miljøkrav, samt den til enhver tid gjeldende miljølovgivning. Tilsvarende bestemmelse gjelder for eventuelle underleverandører.

Leverandør skal sikre at avfall fra tjenesten håndteres i henhold til gjeldende offentlige bestemmelser og forskrifter. Leverandøren bør derfor ha rutiner for håndtering av avfall knyttet til tjenesten, som sikrer størst mulig grad av ombruk og materialgjenvinning. Slikt avfall omfatter blant annet ødelagte sykkeldeler, elektronisk avfall og emballasje.

Leverandør skal samarbeide med oppdragsgiver for å oppnå mer miljøvennlig forbruk av vask- og rensemiddel. Det er ønskelig at leverandør bruker mest mulig miljøvennlige vaske- og/eller rensemidler, og at midler merket med miljømerke type 1 utviklet i henhold til ISO 14024 tas i bruk når det er tilgjengelig. Leverandøren bør også på annen måte bidra til å redusere risiko for helse- og miljøskade, for eksempel gjennom håndtering av avrenning og avfallsvann.

\*\*\*\*\*\*\*\*\*\*\*\*\*\*\*

Dette kontraktsdokumentet med bilag er utferdiget i 2 eksemplarer, hvorav partene beholder hvert sitt.

Dokumentet signeres elektronisk.